ગુજરાત વિધાનસભા ખાતે ફિશરમેન ડેવલપમેન્ટ રીબેટ ઓન એચ.એસ.ડી. ઓઇલ માટે કેન્દ્ર સરકારની નીતિમાંથી બી.પી.એલ. નોર્મ્સ દૂર કરવાના પ્રશ્નના પ્રત્યુતરમાં કહ્યું કે, આ લાભો કેન્દ્રની યુ.પી.એ. સરકારે બંધ કર્યા હતા, પરંતુ ગુજરાતની ભા.જ.પા. સરકારે વર્ષ-૨૦૧૭-૧૮માં રાજ્યના 94424 બોટધારકોને રૂ.૧૬૯.૨૮ કરોડનું ચૂકવણું કર્યું છે. સાથે સાથે ફિશરમેનને મદદરૂપ થવા ડીઝલમાં ૮૯૬ કરોડની વેટમાં રીબેટની રાહત આપી છે. રાજ્યમાં ૧૬૦૦ કિ.મી.ના દરિયાકાંઠે વસતા સાગરખેડૂના સર્વાંગી વિકાસ માટે ભા.જ.પા. સરકારે અનેકવિધ પગલાં લીધા છે. માછીમારોને મદદરૂપથવા હોર્સપાવરદીઠ મોટરમાં ટ્રીપદીઠના ડિઝલના જથ્થામાં વધારો કર્યો છે. ૭૫ થી ૧૦૦ હોર્સપાવરદીઠ ૧,૨૦૦ લીટર ડિઝલ અપાતું હતું તે વધારીને ૧,૮૦૦ લીટર અને ૧૦૦ હોર્સપાવરની મોટર પર ૧,૪૦૦ લીટરને બદલે ૨,૦૦૦ લીટર ડિઝલ ટ્રીપદીઠ આપવામાં આવે છે. ઉપરાંત કેરોસીનનું વિતરણ પણ તેમની વસાહતોમાંજ કરવામાંઆવે છે. કેરોસીનમાં પણ રૂ. ૨૫ પ્રતિ લીટર સહાય અને ૧૫૦ લીટર કેરોસીન અપાય છે.